|  |  |  |  |
| --- | --- | --- | --- |
|  |  |  |  |
| ΕΛΛΗΝΙΚΗ ΔΗΜΟΚΡΑΤΙΑΝΟΜΟΣ ΚΟΡΙΝΘΙΑΣΔΗΜΟΣ ΝΕΜΕΑΣΤΜΗΜΑ ΤΕΧΝΙΚΩΝ ΕΡΓΩΝΚΑΙ ΥΠΗΡΕΣΙΩΝ |

|  |
| --- |
| ΠΡΟΜΗΘΕΙΑ ΤΡΟΦΙΜΩΝ ΚΑΙ ΛΟΙΠΩΝ ΑΝΑΛΩΣΙΜΩΝ ΕΙΔΩΝ ΠΑΝΤΟΠΩΛΕΙΟΥ ΤΟΥ ΔΗΜΟΥ ΝΕΜΕΑΣ ΚΑΙ ΤΩΝ Ν.Π ΤΟΥ ΔΗΜΟΥ ΕΤΟΥΣ 2020 |

 |  |  |

**ΣΥΓΓΡΑΦΗ ΥΠΟΧΡΕΩΣΕΩΝ**

# **ΑΡΘΡΟΝ 1**

Αντικείμενο της προμήθειας είναι : Η ΠΡΟΜΗΘΕΙΑ ΤΡΟΦΙΜΩΝ ΚΑΙ ΕΙΔΩΝ ΠΑΝΤΟΠΩΛΕΙΟΥ ΓΙΑ ΤΟ ΝΠΔΔ "ΔΑΝΙΗΛ ΠΑΜΠΟΥΚΗΣ" ΚΑΙ ΕΙΔΩΝ ΚΑΘΑΡΙΟΤΗΤΑΣ ΤΩΝ ΣΧΟΛΕΙΩΝ ΠΡΩΤΟΒΑΘΜΙΑΣ ΚΑΙ ΔΕΥΤΕΡΟΒΑΘΜΙΑΣ ΕΚΠΑΙΔΕΥΣΗΣ ΚΑΙ ΤΟΥ ΔΗΜΟΥ ΝΕΜΕΑΣ.

# **ΑΡΘΡΟΝ 2**

# **Ισχύουσες διατάξεις**

Η διενέργεια του διαγωνισμού και η εκτέλεση της προμήθειας διέπονται από:

1. Το Ν.3463/2006 (ΦΕΚ Α/114/2006) «Κύρωση του Κώδικα Δήμων και Κοινοτήτων», όπως αυτός ισχύει ή τροποποιείται.
2. Το Ν.3852/4-6.2010 (ΦΕΚ 87Α/7-6-2010) «Νέας Αρχιτεκτονικής της Αυτοδιοίκησης και της Αποκεντρωμένης Διοίκησης-Πρόγραμμα Καλλικράτης».
3. Το Ν.4412/2016 (ΦΕΚ 147 Α/8-8-2016) «Δημόσιες Συμβάσεις Έργων, Προμηθειών και Υπηρεσιών (προσαρμογή στις Οδηγίες 2014/24/Ε.Ε. και 2014/25/Ε.Ε.)».
4. Το Ν.4270/14 (ΦΕΚ 143/28-6-2014 τεύχος Α) «Αρχές δημοσιονομικής διαχείρισης και εποπτείας (ενσωμάτωση της Οδηγίας 2011/85/Ε.Ε.)- δημόσιο λογιστικό και άλλες διατάξεις».
5. Το Ν.3861/10 (ΦΕΚ 112/13-7-2010 τεύχος Α) «Ενίσχυση της διαφάνειας με την υποχρεωτική ανάρτηση νόμων και πράξεων των κυβερνητικών, διοικητικών και αυτοδιοικητικών οργάνων στο διαδίκτυο «Πρόγραμμα Διαύγεια» και άλλες διατάξεις».
6. Την Κ.Υ.Α. Π1/2380/18-12-2012 (ΦΕΚ 3400/20-12-2012 τεύχος Β) «Ρύθμιση των ειδικότερων θεμάτων λειτουργίας και διαχείρισης του Κεντρικού Ηλεκτρονικού Μητρώου Δημοσίων Συμβάσεων του Υπουργείου Ανάπτυξης, Ανταγωνιστικότητας, Υποδομών, Μεταφορών και Δικτύων».
7. Το Ν.4013/2011 (ΦΕΚ 204 Α/15-9-2011) «Σύσταση Ενιαίας Ανεξάρτητης Αρχής Δημοσίων Συμβάσεων και Κεντρικού Ηλεκτρονικού Μητρώου Δημόσιων Συμβάσεων-Αντικατάσταση του έκτου κεφαλαίου του Ν.3588/2007 (πτωχευτικός κώδικας)-Προπτωχευτική διαδικασία εξυγίανσης και άλλες διατάξεις», όπως τροποποιήθηκε και με το Ν.4038/2012 και της ΚΥΑ Π1/2380 /2012 (ΦΕΚ 3400 Β).
8. Το Π.Δ.80/2016 (Φ.Ε.Κ. Α΄/145) με τίτλο «Ανάληψη υποχρεώσεων από τους Διατάκτες»

# **ΑΡΘΡΟΝ 3**

**Τρόπος εκτέλεσης της προμήθειας**

Η εκτέλεση της προμήθειας αυτής θα πραγματοποιηθεί με ανοικτό δημόσιο διαγωνισμό με σφραγισμένες προσφορές, σύμφωνα με τις διατάξεις του N.4412/2016

Για την προμήθεια των καυσίμων θα αναδειχθούν επιμέρους μειοδότες για έκαστη αναθέτουσα αρχή :

Α. για το Δήμο Νεμέας,

Β. για το ΝΠΔΔ "Δανιήλ Παμπούκης",

Γ. για την Πρωτοβάθμια Σχολική Επιτροπή ,

 Δ. για τη Δευτεροβάθμια Σχολική Επιτροπή .

Κάθε ενδιαφερόμενος προμηθευτής μπορεί να δώσει προσφορά για το σύνολο ή και για μέρος των ειδών, όμως υποχρεούται να προμηθεύσει όλη ανεξαιρέτως την ποσότητα κάθε προσφερόμενου είδους επί ποινή αποκλεισμού. Ακόμα κάθε ενδιαφερόμενος προμηθευτής μπορεί να δώσει προσφορά για όλες τις αναθέτουσες αρχές (Δήμο Νεμέας, ΝΠΔΔ "Δανιήλ Παμπούκης", Πρωτοβάθμια Σχολ. Επιτροπή , Δευτεροβάθμια Σχολ. Επιτροπή) ή για μέρος αυτών .

# **ΑΡΘΡΟΝ 4**

**Σύμβαση**

Οι συμβάσεις συντάσσονται από την υπηρεσία και υπογράφονται από τα συμβαλλόμενα μέρη. Η σύμβαση συντάσσεται με βάση τους όρους της Συγγραφής Υποχρεώσεων και της προσφοράς του μειοδότη που έγινε αποδεκτή από την κατά Νόμο Επιτροπή.

Η σύμβαση δεν μπορεί να περιέχει όρους αντίθετους με τα παραπάνω στοιχεία και περιλαμβάνει τουλάχιστον τα εξής:

* Τον τόπο και τον χρόνο της υπογραφής της σύμβασης
* Τα συμβαλλόμενα μέρη, καθώς και τα πρόσωπα που δεσμεύουν τους συμβαλλόμενους.
* Τις προβλεπόμενες από την νομοθεσία τυπικές διαδικασίες.
* Το προς προμήθεια είδος και την ποσότητα.
* Την συμφωνηθείσα τιμή.
* Τον τόπο, τον τρόπο και τον χρόνο παράδοσης των προς προμήθεια ειδών.
* Τις τεχνικές προδιαγραφές σύμφωνα και με την τεχνική προσφορά του μειοδότη.
* Τις προβλεπόμενες εγγυήσεις
* Τον τρόπο παραλαβής
* Τον τρόπο και τον χρόνο πληρωμής
* Τις διατάξεις εκτέλεσης της δημοπρασίας
* Τον τρόπο επίλυσης διαφορών
* Τις προβλεπόμενες ρήτρες
* Τον τρόπο αναπροσαρμογής του συμβατικού τμήματος
* Τις διατάξεις εκτέλεσης της προμήθειας

Η σύμβαση υπογράφεται για το Δήμο Νεμέας από το Δήμαρχο, για το ΝΠΔΔ "Δανιήλ Παμπούκης" και τις σχολικές επιτροπές οι πρόεδροί τους.

Η σύμβαση τροποποιείται μόνο όταν αυτό προβλέπεται από συμβατικό όρο ή όταν συμφωνήσουν και τα δύο συμβαλλόμενα μέρη ύστερα από γνωμοδότηση των αρμόδιων οργάνων αξιολόγησης, παρ. 1,2,3 του άρθρου 25 της Υ.Α. 11389/93 του ΥΠ.ΕΣ., εκτός εάν για εύλογη αιτία έχει εγγράφως ζητηθεί από τον προμηθευτή παράταση του χρόνου παράδοσης.

# **ΑΡΘΡΟΝ 5**

**Εγγύηση καλής εκτέλεσης**

Ο προμηθευτής στον οποίο έγινε η κατακύρωση, υποχρεούται να καταθέσει εγγυητική επιστολή καλής εκτέλεσης των όρων της σύμβασης, το ύψος της οποίας αντιστοιχεί σε ποσοστό 5% της συνολικής συμβατικής αξίας του προσφερόμενου είδους, χωρίς τον Φ.Π.Α., όπως ορίζεται από το άρθρο72 παρ.1β) του Ν. 4412/2016.

Η εγγύηση κατατίθεται προ ή κατά την υπογραφή της σύμβασης.

Οι εγγυήσεις καλής εκτέλεσης επιστρέφονται στο σύνολό τους μετά την οριστική ποσοτική και

ποιοτική παραλαβή του συνόλου του αντικειμένου της σύμβασης.

# **ΑΡΘΡΟΝ 6**

Διοικητικές προσφυγές –έκπτωση ανάδοχου

**Κήρυξη οικονομικού φορέα εκπτώτου**

Ο ανάδοχος κηρύσσεται υποχρεωτικά έκπτωτος από την ανάθεση που έγινε στο όνομα του και από κάθε δικαίωμα που απορρέει από αυτήν, σύμφωνα με τα οριζόμενα στις τις διατάξεις του άρθρου203 του Ν.4412/2016.

Γενικά για την εκτέλεση της σύμβασης ισχύουν όσα ορίζονται κατά περίπτωση στα σχετικά

άρθρα του Τμήματος ΙΙ (Διατάξεις για την εκτέλεση συμβάσεων προμήθειας αγαθών), του Τίτλου 3, του Κεφαλαίου ΙΙ, του Μέρους Β’, (άρθρα 206 έως & 215), του Ν.4412/2016.

**Διοικητικές προσφυγές** κατά τη διαδικασία εκτέλεσης της σύμβασης (Άρθρο 205 του Ν.4412/2016)

Ο οικονομικός φορέας μπορεί κατά των αποφάσεων που επιβάλλουν σε βάρος του κυρώσεις

δυνάμει των άρθρων 203 (Κήρυξη οικονομικού φορέα εκπτώτου), 206 (χρόνος παράδοσης υλικών), 207 (κυρώσεις για εκπρόθεσμη παράδοση προμήθειας), 213 (απόρριψη συμβατικών υλικών- αντικατάσταση), 218 (ποινικές ρήτρες) και του Ν.4412/2016 να υποβάλει προσφυγή για λόγους νομιμότητας και ουσίας ενώπιον του φορέα που εκτελεί τη σύμβαση, μέσα σε ανατρεπτική προθεσμία τριάντα (30) ημερών, από την ημερομηνία που έλαβε γνώση της σχετικής απόφασης. Επί της προσφυγής, αποφασίζει το αρμόδιο αποφαινόμενο όργανο ύστερα από γνωμοδότηση του αρμόδιου συλλογικού οργάνου δηλαδή της Επιτροπής Αξιολόγησης Ενστάσεων. Η εν λόγω απόφαση δεν επιδέχεται προσβολή με άλλη οποιασδήποτε φύσεως διοικητική προσφυγή.

**Κυρώσεις για εκπρόθεσμη παράδοση προμήθειας**

Σε περιπτώσεις εκπρόθεσμης παράδοσης προμήθειας ισχύουν οι διατάξεις του άρθρου 207 του Ν. 4412/2016.

# **ΑΡΘΡΟΝ 7**

Πλημμελής προμήθεια υλικών

Εάν η προμήθεια δεν πληροί τους όρους της σύμβασης, ο ανάδοχος υποχρεούται να αποκαταστήσει ή βελτιώσει αυτές, σύμφωνα με τις ισχύουσες διατάξεις.

**Άρθρο 8 : Σταθερότητα Τιμών**

Οι τιμές των προσφορών θα είναι σταθερές και αμετάβλητες κατά τη διάρκεια της προμήθειας και για κανένα λόγο και σε καμία αναθεώρηση δεν υπόκειται.

Στην τιμή περιλαμβάνονται οι υπέρ τρίτων κρατήσεις, ως και κάθε άλλη επιβάρυνση, σύμφωνα με την κείμενη νομοθεσία, μη συμπεριλαμβανομένου Φ.Π.Α., για παράδοση του υλικού ή της παρεχόμενης υπηρεσίας στον τόπο και με τον τρόπο που προ βλέπεται στα έγγραφα της σύμβασης.

**Άρθρο 9 : Παραγγελία**

1 Ο ανάδοχος οφείλει χωρίς καθυστέρηση από τη στιγμή που λαμβάνει την παραγγελία προμήθειας, σε χρονικό διάστημα εντός ενός μήνα (1) μήνας , να εφοδιάσει την Υπηρεσία με την παραγγελθείσα ποσότητα.

2 Εάν ο ανάδοχος καθυστερήσει για οποιονδήποτε λόγο την παράδοση της παραγγελθείσας (ή της αντικατασταθείσας ποσότητας) πέραν της ορισθείσης προθεσμίας και εφόσον η καθυστέρηση υπερβαίνει τις δέκα εργάσιμες (10) ημέρες, υποχρεούται να πληρώσει προς την Υπηρεσία ως ποινική ρήτρα ποσοστό δυόμισι τοις εκατό (2,5%) επί της συμβατικής αξίας της ποσότητας του είδους που παραδόθηκε εκπρόθεσμα. Για καθυστέρηση πέραν των τριών (3) και έως πέντε (5) εργάσιμων ημερών, επιβάλλεται ως ποινική ρήτρα ποσοστό πέντε τοις εκατό (5%) επί της συμβατικής αξίας της ποσότητας του είδους που παραδόθηκε εκπρόθεσμα. Για καθυστέρηση πέραν των δέκα (10) εργάσιμων ημερών, ο προμηθευτής κηρύσσεται έκπτωτος με απόφαση του αρμοδίου οργάνου, σύμφωνα με τις ισχύουσες διατάξεις. Η ποινική ρήτρα επιβάλλεται με απόφαση του αρμοδίου οργάνου και παρακρατείτε από τον πρώτο λογαριασμό πληρωμής ή καταπίπτει από την εγγύηση καλής εκτέλεσης του προμηθευτή.

3 Σε περίπτωση καθυστέρησης που οφείλεται σε υπαιτιότητα της Υπηρεσίας ή σε ανωτέρα βία, η προθεσμία παράδοσης παρατείνεται για τόσο χρόνο όσο θα διαρκεί το συγκεκριμένο κώλυμα. Σε αυτή τη περίπτωση αφενός δεν επιβάλλεται πρόστιμο στον ανάδοχο και αφετέρου ο ανάδοχος δεν δικαιούται καμιά αποζημίωση για την καθυστέρηση αυτή.

4 Η παραγγελία θα γίνεται τμηματικά από την αρμόδια υπηρεσία του Δήμου Κορυδαλλού, με πλήρη περιγραφή των ειδών.

5 Η παραγγελία μπορεί να στέλνεται προς τον προμηθευτή με FAX ή μέσω ηλεκτρονικού ταχυδρομείου .

# **ΑΡΘΡΟΝ 10**

Φόροι τέλη ,κρατήσεις

Ο ανάδοχος υπόκειται σε όλους τους βάσει των κείμενων διατάξεων φόρους, τέλη και κρατήσεις που θα ισχύουν κατά τη ημέρα της διενέργειας του διαγωνισμού. Ο ΦΠΑ επιβαρύνει τον Δήμο. ενώ τα έξοδα δημοσίευσης της περίληψης της οικείας διακήρυξης σε μια ημερήσια ή εβδομαδιαία εφημερίδα (άρθρο 18 Ν.4469/17) βαρύνουν τον ανάδοχο και εισπράττονται με τον πρώτο λογαριασμό πληρωμής.

# **ΑΡΘΡΟΝ 11**

Χρόνος παράδοσης – υποχρεώσεις αναδόχου

Η παραλαβή του υπό προμήθεια είδους γίνεται από επιτροπή ορισμένη από πράξη του

Δημοτικού Συμβουλίου και πραγματοποιείται μέσα στον καθοριζόμενο χρόνο από την σύμβαση και σύμφωνα με τα οριζόμενα στα άρθρα 208, 209, 213 & 214 του Ν.4412/2016.

# **ΑΡΘΡΟΝ 12**

Πληρωμή των ειδών

Η πληρωμή της προμήθειας θα γίνεται μετά την αντίστοιχη τμηματική παραλαβή των τροφίμων και των ειδών παντοπωλείου με την έκδοση χρηματικού εντάλματος μετά την έκδοση του τιμολογίου, που θα συνοδεύεται από τα νόμιμα δικαιολογητικά.

|  |  |
| --- | --- |
| **Σύνταξη -** **Νεμέα 08/10/2020** |  |
|  | **H ΠΡΟΪΣΤΑΜΕΝΗ**  |
|  |  |
| **Μυττά Ιωάννα** | **ΠΑΠΑΛΑΜΠΡΟΠΟΥΛΟΥΔΗΜΗΤΡΑ**  |
|  **Αγρ. Τοπογράφος Μηχ/κος, E.Μ.Π, MS'c** |  |